title: Regulamentul de punere în aplicare (UE) 2015/244 al Comisiei din 16 februarie 2015 privind autorizarea colorantului galben de chinolină ca aditiv în hrana animalelor crescute pentru alte scopuri decât producția de alimente  Text cu relevanță pentru SEE

text:
               17.2.2015

               RO

               Jurnalul Oficial al Uniunii Europene

               L 41/8

         REGULAMENTUL DE PUNERE ÎN APLICARE (UE) 2015/244 AL COMISIEI
   din 16 februarie 2015
   privind autorizarea colorantului galben de chinolină ca aditiv în hrana animalelor crescute pentru alte scopuri decât producția de alimente
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:

               (1)

               În Regulamentul (CE) nr. 1831/2003 se prevede autorizarea aditivilor utilizați în hrana animalelor și se precizează motivele și procedurile de acordare a unei astfel de autorizări. Articolul 10 din regulamentul respectiv prevede reevaluarea aditivilor autorizați în temeiul Directivei 70/524/CEE a Consiliului (2).

               (2)

               Colorantul galben de chinolină a fost autorizat, fără limită de timp, în conformitate cu Directiva 70/524/CEE, ca aditiv pentru hrana animalelor crescute pentru alte scopuri decât producția de alimente, precum și a celor crescute pentru producția de alimente, în ceea ce privește anumite tipuri de hrană pentru animale prelucrată, ca parte a grupei „Coloranți”. Respectiva substanță a fost ulterior înscrisă în Registrul aditivilor pentru hrana animalelor, înființat în baza articolului 17 din Regulamentul (CE) nr. 1831/2003, ca produs existent, în conformitate cu articolul 10 alineatul (1) din acest regulament.

               (3)

               În conformitate cu articolul 10 alineatul (2) din Regulamentul (CE) nr. 1831/2003, coroborat cu articolul 7 din același regulament, s-a transmis o cerere de reevaluare a colorantului galben de chinolină ca aditiv în hrana animalelor crescute pentru alte scopuri decât producția de alimente, iar în conformitate cu articolul 7 din regulamentul respectiv, solicitantul a cerut ca aditivul respectiv să fie clasificat în categoria „aditivi senzoriali”. Cererea a fost însoțită de informațiile și de documentele necesare în temeiul articolului 7 alineatul (3) din Regulamentul (CE) nr. 1831/2003.

               (4)

               Autoritatea Europeană pentru Siguranța Alimentară („autoritatea”) a concluzionat în avizul ei din 10 iulie 2013 că, în condițiile propuse de utilizare în hrana animalelor, colorantul galben de chinolină nu are niciun efect advers asupra sănătății animalelor, asupra celei umane sau asupra mediului. Având în vedere evidențele puse la dispoziție de către solicitant, autoritatea a concluzionat, de asemenea, că eficacitatea colorantului galben de chinolină în ceea ce privește doza și natura hranei pentru animale, precum și prelucrarea acesteia, nu poate fi evaluată. Totuși, autoritatea a precizat, de asemenea, că pentru acest aditiv, care este autorizat în alimente, în cazul în care funcția îndeplinită în hrana pentru animale este aceeași ca și în cazul alimentelor, nu ar mai fi necesară demonstrarea eficacității. Întrucât nivelul maxim recomandat propus de autoritate pentru acest aditiv este similar cu nivelurile autorizate pentru alimente în diferite tipuri de produse, Comisia a considerat că există suficiente dovezi cu privire la eficacitatea acestei substanțe. Autoritatea nu consideră că sunt necesare cerințe specifice pentru monitorizarea ulterioară introducerii pe piață. Ea a verificat, de asemenea, raportul privind metoda de analiză a aditivilor în hrana pentru animale, transmis de laboratorul de referință înființat în baza Regulamentului (CE) nr. 1831/2003.

               (5)

               Evaluarea colorantului galben de chinolină arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea substanței în cauză ar trebui autorizată, în conformitate cu specificațiile din anexa la prezentul regulament.

               (6)

               Deoarece niciun motiv de siguranță nu impune aplicarea imediată a modificărilor condițiilor de autorizare, este adecvat să se prevadă o perioadă de tranziție pentru a permite părților interesate să se pregătească pentru a îndeplini noile cerințe care decurg din autorizare.

               (7)

               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

         ADOPTĂ PREZENTUL REGULAMENT:
   Articolul 1
   Substanța cu specificațiile din anexă, aparținând categoriei „aditivi senzoriali” și grupei funcționale „coloranți: substanțe utilizate pentru a colora hrana pentru animale sau a-i restabili culoarea”, este autorizată ca aditiv în hrana animalelor în condițiile precizate în anexa respectivă.
   Articolul 2
   Substanța cu specificațiile din anexă și hrana pentru animale care o conține și care este produsă și etichetată înainte de 9 martie 2017, în conformitate cu normele aplicabile înainte de 9 martie 2015, pot fi comercializate în continuare și utilizate până la epuizarea stocurilor existente.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 16 februarie 2015.

            Pentru Comisie

            Președintele

         Jean-Claude JUNCKER

      (1)  JO L 268, 18.10.2003, p. 29.

      (2)  Directiva 70/524/CEE a Consiliului din 23 noiembrie 1970 privind aditivii din hrana animalelor (JO L 270, 14.12.1970, p. 1).

      ANEXĂ

                  Numărul de identificare al aditivului

                  Aditiv

                  Compoziție, formulă chimică, descriere, metodă analitică

                  Specie sau categorie de animale

                  Vârstă maximă

                  Conținut minim

                  Conținut maxim

                  Alte dispoziții

                  Sfârșitul perioadei de autorizare

                  mg de substanță activă/kg de hrană pentru animale completă cu un conținut de umiditate de 12 %

                     Categoria aditivi senzoriali. Grupa funcțională: Coloranți. (i) substanțe care colorează sau restabilesc culoarea hranei pentru animale

                  2a104

                  Galben de chinolină

                     Compoziția aditivului

                  Galben de chinolină
                  Colorantul galben de chinolină este descris ca sarea de sodiu a componentei principale

                     Caracterizarea substanței active

                  Procentele componentelor colorantului galben de chinolină sunt:

                              —

                              2-(2-chinolil) indan-1,3-dionă-disulfonați: ≥ 80 %;

                              —

                              2-(2-chinolil) indan-1,3-dionă-monosulfonați: ≤ 11 %;

                              —

                              2-(2-chinolil) indan-1,3-dionă-trisulfonați: ≤ 7 %.

                        Formula chimică: C18H9N Na2O8S2 (sare de sodiu)
                  Nr. CAS: 8004-92-0 (componentă principală)
                  Galben de chinolină în formă solidă, produs prin sinteză chimică
                  Criterii de puritate:

                              Materie colorantă ≥ 70 %, calculată ca sare de sodiu

                              Săruri de calciu și de potasiu ≤ 30 %

                     Metode analitice
                      (1)

                  Pentru cuantificarea conținutului total de materii colorante ca galben de chinolină în aditivul destinat hranei pentru animale și în hrana pentru animale: spectrofotometrie la 411 nm (monografiile FAO JECFA nr. 1, vol. 4).

                  Animale crescute în alte scopuri decât producția de alimente

                  —

                  —

                  25

                              1.

                              În instrucțiunile de utilizare a aditivului și a preamestecului, se precizează condițiile de depozitare și de stabilitate.

                              2.

                              Pentru siguranță: în timpul manipulării, utilizatorii trebuie să poarte mască de protecție respiratorie, ochelari de protecție și mănuși.

                  9 martie 2025

         (1)  Detaliile metodelor analitice sunt disponibile la următoarea adresă a laboratorului de referință al Uniunii Europene: https://ec.europa.eu/jrc/en/eurl/feed-additives/evaluation-reports


title: Regulamentul de punere în aplicare (UE) 2015/1800 al Comisiei din 6 octombrie 2015 privind clasificarea anumitor mărfuri în Nomenclatura combinată

text:
               8.10.2015

               RO

               Jurnalul Oficial al Uniunii Europene

               L 263/16

         REGULAMENTUL DE PUNERE ÎN APLICARE (UE) 2015/1800 AL COMISIEI
   din 6 octombrie 2015
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:

               (1)

               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.

               (2)

               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.

               (3)

               În temeiul acestor reguli generale, mărfurile descrise în coloana 1 a tabelului din anexă trebuie clasificate la codul NC indicat în coloana 2, pe baza motivelor care figurează în coloana 3 a tabelului menționat.

               (4)

               Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 12 alineatul (6) din Regulamentul (CEE) nr. 2913/92 al Consiliului (2), a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.

               (5)

               Măsurile prevăzute de prezentul regulament sunt conforme cu avizul Comitetului Codului vamal,

         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a tabelului menționat.
   Articolul 2
   Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 12 alineatul (6) din Regulamentul (CEE) nr. 2913/92, timp de trei luni de la data intrării în vigoare a prezentului regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în statele membre în conformitate cu tratatele.
      Adoptat la Bruxelles, 6 octombrie 2015.

            Pentru Comisie,

            pentru președinte

         Heinz ZOUREK

            Director general pentru impozitare și uniune vamală

      (1)  JO L 256, 7.9.1987, p. 1.

      (2)  Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (JO L 302, 19.10.1992, p. 1).

      ANEXĂ

                  Descrierea mărfurilor

                  Clasificare
                  (codul NC)

                  Motive

                  (1)

                  (2)

                  (3)

                  Un aparat electronic portabil, cu dimensiuni de 7 × 60 × 110 mm și o greutate de 100 g, format din următoarele componente principale amplasate într-o singură carcasă din material plastic:

                              —

                              un ecran LED color cu ecran tactil, cu dimensiunea diagonalei ecranului de 8,9 cm (3,5 inchi) și o rezoluție de 960 × 640 de pixeli;

                              —

                              o unitate centrală de prelucrare;

                              —

                              o memorie RAM de 256 MB;

                              —

                              o capacitate de stocare de 32 GB;

                              —

                              un modul de conectare fără fir la alte aparate și la internet;

                              —

                              o baterie reîncărcabilă cu litiu;

                              —

                              un difuzor;

                              —

                              un microfon; și

                              —

                              o cameră video pentru captare de imagini statice și video.

                        Este dotat cu interfețele următoare:

                              —

                              un conector pentru încărcarea aparatului și pentru conectarea sa la alte aparate, cum ar fi la o mașină automată de prelucrare a datelor (APD); și

                              —

                              o fișă cu jac 3,5 mm.

                        Aparatul îi permite utilizatorului, printre altele, să se conecteze la internet, să descarce, să execute și să modifice aplicații software, să primească și să trimită e-mailuri, să joace jocuri, să înregistreze și să reproducă fișiere audio, video și fotografii.

                  8471 30 00

                  Clasificarea se stabilește pe baza regulilor generale 1 și 6 de interpretare a Nomenclaturii Combinate, a notei 3 de la secțiunea XVI, a notei 5 punctul A din capitolul 84, precum și a textelor codurilor NC 8471 și 8471 30 00.
                  Aparatul este proiectat să îndeplinească două sau mai multe funcții complementare sau alternative în înțelesul notei 3 de la secțiunea XVI (prelucrare de date, comunicare prin intermediul unei rețele fără fir, înregistrare și reproducere de sunete și imagini, captare de imagini statice și video, afișare de imagini statice și video).
                  Având în vedere caracteristicile obiective ale aparatului, în special capacitatea acestuia de descărcare, stocare, modificare și executare de programe, funcția sa principală este prelucrarea datelor (a se vedea, de asemenea, avizele de clasificare ale Sistemului Armonizat 8471.30/2, 3 și 4). Celelalte funcții sunt considerate secundare.
                  În consecință, aparatul trebuie clasificat la codul NC 8471 30 00 ca mașină automată portabilă de prelucrare a datelor, de o greutate de maximum 10 kg, care conține cel puțin o unitate centrală de prelucrare, o tastatură și un ecran.


title: Regulamentul de punere în aplicare (UE) nr. 1078/2011 al Comisiei din 25 octombrie 2011 privind neaprobarea substanței active propanil, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare Text cu relevanță pentru SEE

text:
               26.10.2011

               RO

               Jurnalul Oficial al Uniunii Europene

               L 279/1

         REGULAMENTUL DE PUNERE ÎN APLICARE (UE) NR. 1078/2011 AL COMISIEI
   din 25 octombrie 2011
   privind neaprobarea substanței active propanil, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE (1) ale Consiliului, în special articolul 13 alineatul (2),
   întrucât:

               (1)

               În conformitate cu articolul 80 alineatul (1) litera (c) din Regulamentul (CE) nr. 1107/2009, Directiva 91/414/CEE (2) a Consiliului se aplică, în ceea ce privește procedura și condițiile de aprobare, substanțelor active pentru care a fost stabilit caracterul complet al cererilor în conformitate cu articolul 16 din Regulamentul (CE) nr. 33/2008 al Comisiei din 17 ianuarie 2008 de stabilire a normelor de aplicare a Directivei 91/414/CEE a Consiliului în privința unei proceduri ordinare și a unei proceduri accelerate de evaluare a substanțelor active prevăzute în programul de lucru menționat la articolul 8 alineatul (2) din directiva respectivă, dar care nu au fost incluse în anexa I (3) la aceasta. Propanilul este o substanță activă pentru care a fost stabilit caracterul complet al cererii în conformitate cu regulamentul respectiv.

               (2)

               Regulamentele (CE) nr. 451/2000 (4) și (CE) nr. 1490/2002 (5) ale Comisiei stabilesc normele de punere în aplicare a etapelor a doua și a treia ale programului de lucru menționat la articolul 8 alineatul (2) din Directiva 91/414/CEE, precum și liste de substanțe active care urmează să fie evaluate în vederea eventualei lor includeri în anexa I la Directiva 91/414/CEE. Aceste liste includeau propanilul.

               (3)

               Decizia 2008/769/CE a Comisiei din 30 septembrie 2008 privind neincluderea propanilului în anexa I la Directiva 91/414/CEE a Consiliului și retragerea autorizațiilor pentru produsele de protecție a plantelor care conțin această substanță (6) a fost adoptată în conformitate cu articolul 11f din Regulamentul (CE) nr. 1490/2002, cu articolul 12 alineatul (1) litera (a) și cu articolul 12 alineatul (2) litera (b) din regulamentul respectiv.

               (4)

               În temeiul articolului 6 alineatul (2) din Directiva 91/414/CEE, notificatorul inițial (denumit în continuare „solicitantul”) a prezentat o nouă cerere, solicitând aplicarea procedurii accelerate prevăzute la articolele 14-19 din Regulamentul (CE) nr. 33/2008.

               (5)

               Cererea a fost transmisă Italiei, care a fost desemnată stat membru raportor prin Regulamentul (CE) nr. 1490/2002. Perioada de timp pentru procedura accelerată a fost respectată. Specificația substanței active și utilizările propuse sunt identice cu cele care au făcut obiectul Deciziei 2008/769/CE. Cererea respectivă este conformă, de asemenea, cu celelalte cerințe de fond și de procedură menționate la articolul 15 din Regulamentul (CE) nr. 33/2008.

               (6)

               Italia a evaluat informațiile suplimentare transmise de solicitant și a pregătit un raport suplimentar. Raportul respectiv a fost comunicat Autorității Europene pentru Siguranța Alimentară (denumită în continuare „autoritatea”) și Comisiei, la 26 februarie 2010. Autoritatea a comunicat raportul suplimentar celorlalte state membre și solicitantului pentru observații și a transmis Comisiei observațiile primite. În conformitate cu articolul 20 alineatul (1) din Regulamentul (CE) nr. 33/2008 și la cererea Comisiei, la 23 februarie 2011 (7), autoritatea a prezentat Comisiei concluzia sa privind evaluarea riscurilor prezentate de propanil. Proiectul de raport de evaluare, raportul suplimentar și concluzia autorității au fost reexaminate de statele membre și de Comisie în cadrul Comitetului permanent pentru lanțul alimentar și sănătatea animală și au fost finalizate la 27 septembrie 2011 sub forma raportului de reexaminare al Comisiei privind propanilul.

               (7)

               Pe baza noilor date furnizate de solicitant și incluse în raportul suplimentar, a putut fi stabilit un nivel acceptabil de expunere a utilizatorului. Cu toate acestea, în cursul evaluării acestei substanțe active, au fost identificate alte aspecte problematice. În special, nu a fost posibil să se efectueze o evaluare fiabilă a expunerii consumatorilor, deoarece nu existau suficiente date privind toxicitatea metabolitului 3,4-DCA, care ar putea fi superioară toxicității compusului original. În plus, nu au putut fi propuse niveluri maxime aplicabile reziduurilor pentru utilizarea indicată pentru orez, având în vedere faptul că testele prezentate nu au fost efectuate în conformitate cu bunele practici agricole indispensabile. A fost identificat un risc ridicat pentru păsări și mamifere, iar un risc ridicat pentru organismele acvatice și artropodele nevizate nu poate fi exclus pe baza datelor puse la dispoziție de către solicitant. În plus, nu poate fi exclusă propagarea pe distanțe mari prin intermediul atmosferei.

               (8)

               Comisia a invitat solicitantul să își prezinte observațiile privind concluzia autorității. În plus, în conformitate cu articolul 21 alineatul (1) din Regulamentul (CE) nr. 33/2008, Comisia a invitat solicitantul să formuleze observații privind proiectul de raport de reexaminare. Solicitantul și-a prezentat observațiile, acestea fiind examinate cu atenție.

               (9)

               Cu toate acestea, în ciuda argumentelor prezentate de solicitant, aspectele problematice menționate în considerentul 7 nu au putut fi eliminate. În consecință, nu s-a demonstrat faptul că, în condițiile de utilizare prevăzute, produsele de protecție a plantelor care conțin propanil ar îndeplini, în linii generale, cerințele stabilite la articolul 5 alineatul (1) literele (a) și (b) din Directiva 91/414/CEE.

               (10)

               Prin urmare, propanilul nu ar trebui aprobat, în conformitate cu articolul 13 alineatul (2) din Regulamentul (CE) nr. 1107/2009.

               (11)

               Din motive de claritate, Decizia 2008/769/CE ar trebui abrogată.

               (12)

               Prezentul regulament nu exclude prezentarea unei noi cereri pentru propanil, în temeiul articolului 7 din Regulamentul (CE) nr. 1107/2009.

               (13)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Neaprobarea substanței active
   Nu se aprobă substanța activă propanil.
   Articolul 2
   Abrogare
   Decizia 2008/769/CE se abrogă.
   Articolul 3
   Intrarea în vigoare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 25 octombrie 2011.

            Pentru Comisie

            Președintele

         José Manuel BARROSO

      (1)  JO L 309, 24.11.2009, p. 1.

      (2)  JO L 230, 19.8.1991, p. 1.

      (3)  JO L 15, 18.1.2008, p. 5.

      (4)  JO L 55, 29.2.2000, p. 25.

      (5)  JO L 224, 21.8.2002, p. 23.

      (6)  JO L 263, 2.10.2008, p. 14.

      (7)  Autoritatea Europeană pentru Siguranța Alimentară; Conclusion on the peer review of the pesticide risk assessment of the active substance propanil (Concluzia reexaminării inter pares a riscului utilizării ca pesticid a substanței active propanil). EFSA Journal 2011;9(3):2085 [63 pp.]. doi:10.2903/j.efsa.2011.2085. Document disponibil la adresa: www.efsa.europa.eu/efsajournal.htm


title: Regulamentul de punere în aplicare (UE) nr. 1195/2012 al Comisiei din 13 decembrie 2012 privind autorizarea unui preparat de endo-1,4-beta-xilanază produsă de Trichoderma koningii (MUCL 39203) pentru curcani pentru îngrășat și curcani de reproducție (titularul autorizației: Lyven) Text cu relevanță pentru SEE

text:
               14.12.2012

               RO

               Jurnalul Oficial al Uniunii Europene

               L 342/23

         REGULAMENTUL DE PUNERE ÎN APLICARE (UE) NR. 1195/2012 AL COMISIEI
   din 13 decembrie 2012
   privind autorizarea unui preparat de endo-1,4-beta-xilanază produsă de Trichoderma koningii (MUCL 39203) pentru curcani pentru îngrășat și curcani de reproducție (titularul autorizației: Lyven)
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:

               (1)

               Regulamentul (CE) nr. 1831/2003 prevede autorizarea aditivilor destinați hranei animalelor, precum și motivele și procedurile de acordare a unei astfel de autorizații.

               (2)

               Utilizarea unui preparat de endo-1,4-beta-xilanază (EC 3.2.1.8) produsă de Trichoderma koningii (MUCL 39203) a fost autorizată pe termen nelimitat pentru puii pentru îngrășare prin Regulamentul (CE) nr. 828/2007 al Comisiei (2).

               (3)

               În conformitate cu articolul 7 din Regulamentul (CE) nr. 1831/2003, a fost depusă o cerere pentru o nouă utilizare a preparatului de endo-1,4-beta-xilanază (EC 3.2.1.8) produsă de Trichoderma koningii (MUCL 39203) pentru curcanii pentru îngrășat și curcanii de reproducție, prin care se solicită ca aditivul să fie clasificat în categoria „aditivi zootehnici”. Cererea respectivă a fost însoțită de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003.

               (4)

               În avizul său din 4 iulie 2012 (3), Autoritatea Europeană pentru Siguranța Alimentară (denumită în continuare „autoritatea”) a concluzionat că, în condițiile de utilizare propuse, preparatul de endo-1,4-beta-xilanază (EC 3.2.1.8) produsă de Trichoderma koningii (MUCL 39203) nu are efecte adverse asupra sănătății animale, a sănătății umane sau asupra mediului și că acesta are potențialul de a îmbunătăți indicele de conversie a hranei la curcanii pentru îngrășare. Autoritatea a concluzionat, de asemenea, că această concluzie poate fi extinsă la curcanii de reproducție. Autoritatea nu consideră necesară prevederea unor cerințe specifice de monitorizare ulterioară introducerii pe piață. Autoritatea a verificat, de asemenea, raportul privind metoda de analiză a aditivului în hrana animalelor, prezentat de laboratorul de referință înființat în temeiul Regulamentului (CE) nr. 1831/2003.

               (5)

               Evaluarea preparatului de endo-1,4-beta-xilanază (EC 3.2.1.8) produsă de Trichoderma koningii (MUCL 39203) arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea preparatului respectiv ar trebui să fie autorizată, conform specificațiilor din anexa la prezentul regulament.

               (6)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Preparatul specificat în anexă, aparținând categoriei „aditivi zootehnici” și grupului funcțional „promotori de digestibilitate”, este autorizat ca aditiv în hrana animalelor în condițiile menționate în anexă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 13 decembrie 2012.

            Pentru Comisie

            Președintele

         José Manuel BARROSO

      (1)  JO L 268, 18.10.2003, p. 29.

      (2)  JO L 184, 14.7.2007, p. 12.

      (3)  EFSA Journal 2012; 10(7):2843.

      ANEXĂ

                  Numărul de identificare al aditivului

                  Numele titularului autorizației

                  Aditiv

                  Compoziția, formula chimică, descrierea, metoda analitică

                  Specia sau categoria de animale

                  Vârsta maximă

                  Conținutul minim

                  Conținutul maxim

                  Alte dispoziții

                  Sfârșitul perioadei de autorizare

                  Unități de activitate/kg de furaj complet cu un conținut de umiditate de 12 %

                     Categoria aditivi zootehnici. Grup funcțional: promotori de digestibilitate

                  4a1642

                  Lyven

                  endo-1,4-beta-xilanază
                  EC 3.2.1.8

                                 Compoziția aditivului

                              Preparat de endo-1,4-beta-xilanază produsă de Trichoderma koningii (MUCL 39203) având o activitate minimă de:

                                          Formă solidă: 1 500 AXC (1)/g

                                          Formă lichidă: 200 AXC/ml

                                 Caracterizarea substanței active

                              endo-1,4-beta-xilanază produsă de Trichoderma koningii (MUCL 39203)

                                 Metoda analitică
                                  (2)

                              Pentru cuantificarea endo-1,4-beta-xilanazei produsă de Trichoderma koningii (MUCL 39203) în hrana pentru animale:
                              Metoda colorimetrică bazată pe cuantificarea oligomerilor colorați produși prin acțiunea endo-1,4-beta-xilanazei asupra xilanului Remazol-Brilliant-Blue-R la pH 4,7 și 30 °C

                  Curcani pentru îngrășat
                  Curcani de reproducție

                  —

                  75 AXC

                  —

                              1.

                              În instrucțiunile de utilizare a aditivului și a preamestecului se indică temperatura de depozitare, durata de conservare și stabilitatea la granulare.

                              2.

                              Doza maximă recomandată per kilogram de furaj complet pentru curcanii pentru îngrășat și curcanii de reproducție: 100 AXC.

                              3.

                              Se utilizează în hrana pentru animale bogată în polizaharide nonamilacee (în special arabinoxilani).

                              4.

                              Pentru siguranță: în timpul manipulării, utilizatorii trebuie să poarte mască de protecție respiratorie, ochelari de protecție și mănuși.

                  3 ianuarie 2023

         (1)  1 AXC este cantitatea de enzimă ce eliberează 17,2 micromoli de zaharuri reducătoare (măsurat în echivalenți de maltoză) pe minut din xilan de ovăz, la pH 4,7 și 30 °C.

         (2)  Detaliile privind metodele analitice sunt disponibile la următoarea adresă a laboratorului de referință: http://irmm.jrc.ec.europa.eu/EURLs/EURL_feed_additives/Pages/index.aspx


title: Regulamentul de punere în aplicare (UE) 2016/1322 al Comisiei din 1 august 2016 de înregistrare a unei denumiri în Registrul denumirilor de origine protejate și al indicațiilor geografice protejate [Κολοκάσι Σωτήρας/Κολοκάσι-Πούλλες Σωτήρας (Kolokasi Sotiras/Kolokasi-Poulles Sotiras) (DOP)]

text:
               3.8.2016

               RO

               Jurnalul Oficial al Uniunii Europene

               L 209/7

         REGULAMENTUL DE PUNERE ÎN APLICARE (UE) 2016/1322 AL COMISIEI
   din 1 august 2016
   de înregistrare a unei denumiri în Registrul denumirilor de origine protejate și al indicațiilor geografice protejate [Κολοκάσι Σωτήρας/Κολοκάσι-Πούλλες Σωτήρας (Kolokasi Sotiras/Kolokasi-Poulles Sotiras) (DOP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               În conformitate cu articolul 50 alineatul (2) litera (a) din Regulamentul (UE) nr. 1151/2012, cererea de înregistrare a denumirii „Κολοκάσι Σωτήρας”/„Κολοκάσι-Πούλλες Σωτήρας” (Kolokasi Sotiras/Kolokasi-Poulles Sotiras), depusă de Cipru, a fost publicată în Jurnalul Oficial al Uniunii Europene
                   (2).

               (2)

               Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, denumirea „Κολοκάσι Σωτήρας”/„Κολοκάσι-Πούλλες Σωτήρας” (Kolokasi Sotiras/Kolokasi-Poulles Sotiras) ar trebui, prin urmare, înregistrată,

         ADOPTĂ PREZENTUL REGULAMENT:
   Articolul 1
   Se înregistrează denumirea „Κολοκάσι Σωτήρας”/„Κολοκάσι-Πούλλες Σωτήρας” (Kolokasi Sotiras/Kolokasi-Poulles Sotiras) (DOP).
   Denumirea menționată la primul paragraf identifică un produs din clasa 1.6. Fructe, legume și cereale, proaspete sau prelucrate din anexa XI la Regulamentul de punere în aplicare (UE) nr. 668/2014 al Comisiei (3).
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 1 august 2016.

            Pentru Comisie,

            pentru președinte

         Věra JOUROVÁ

            Membru al Comisiei

      (1)  JO L 343, 14.12.2012, p. 1.

      (2)  JO C 105, 19.3.2016, p. 12.

      (3)  Regulamentul de punere în aplicare (UE) nr. 668/2014 al Comisiei din 13 iunie 2014 de stabilire a normelor de aplicare a Regulamentului (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare (JO L 179, 19.6.2014, p. 36).


title: Regulamentul de punere în aplicare (UE) nr. 406/2014 al Comisiei din 23 aprilie 2014 de aprobare a etil butil acetil amino propionatului ca substanță activă existentă, destinată utilizării în produsele biocide din tipul de produs 19  Text cu relevanță pentru SEE

text:
               24.4.2014

               RO

               Jurnalul Oficial al Uniunii Europene

               L 121/11

         REGULAMENTUL DE PUNERE ÎN APLICARE (UE) NR. 406/2014 AL COMISIEI
   din 23 aprilie 2014
   de aprobare a etil butil acetil amino propionatului ca substanță activă existentă, destinată utilizării în produsele biocide din tipul de produs 19
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 528/2012 al Parlamentului European și al Consiliului din 22 mai 2012 privind punerea la dispoziție pe piață și utilizarea produselor biocide (1), în special articolul 89 alineatul (1) al treilea paragraf,
   întrucât:

               (1)

               Regulamentul (CE) nr. 1451/2007 al Comisiei (2) stabilește o listă de substanțe active care trebuie evaluate, în vederea unei eventuale includeri a acestora în anexa I, IA sau IB la Directiva 98/8/CE a Parlamentului European și a Consiliului (3). Lista respectivă include etil butil acetil amino propionatul.

               (2)

               Etil butil acetil amino propionatul a fost evaluat în conformitate cu articolul 11 alineatul (2) din Directiva 98/8/CE în vederea utilizării în tipul de produs 19, repulsivi și momeli, astfel cum este definit în anexa V la directiva respectivă, care corespunde tipului de produs 19 definit în anexa V la Regulamentul (UE) nr. 528/2012.

               (3)

               Belgia a fost desemnată ca stat membru raportor și, în temeiul articolului 14 alineatele (4) și (6) din Regulamentul (CE) nr. 1451/2007, la 5 noiembrie 2009 a transmis Comisiei raportul autorității competente, însoțit de o recomandare.

               (4)

               Raportul autorității competente a fost examinat de statele membre și de Comisie. În conformitate cu articolul 15 alineatul (4) din Regulamentul (CE) nr. 1451/2007, concluziile examinării au fost incluse într-un raport de evaluare, care a fost trecut în revistă în cadrul reuniunii Comitetului permanent pentru produse biocide din 13 martie 2014.

               (5)

               Din raportul respectiv reiese că produsele biocide utilizate pentru tipul de produs 19 care conțin etil butil acetil amino propionat sunt susceptibile să îndeplinească cerințele prevăzute la articolul 5 din Directiva 98/8/CE, dacă sunt respectate anumite specificații și anumite condiții referitoare la utilizarea acestuia.

               (6)

               Prin urmare, este oportun să se aprobe etil butil acetil amino propionatul în vederea utilizării în produsele biocide pentru tipul de produs 19, sub rezerva respectării acestor specificații și condiții.

               (7)

               Întrucât evaluarea nu a abordat nanomaterialele, în conformitate cu articolul 4 alineatul (4) din Regulamentul (UE) nr. 528/2012, aprobarea nu ar trebui să includă astfel de materiale.

               (8)

               Ar trebui să se prevadă trecerea unei perioade de timp rezonabile până la aprobarea unei substanțe active, pentru a permite părților interesate să întreprindă măsurile pregătitoare necesare în vederea îndeplinirii noilor cerințe stabilite.

               (9)

               Măsurile prevăzute de prezentul regulament sunt conforme cu avizul Comitetului permanent pentru produse biocide,

         ADOPTĂ PREZENTUL REGULAMENT:
   Articolul 1
   Se aprobă etil butil acetil amino propionatul ca substanță activă destinată utilizării în produsele biocide din tipul de produs 19, sub rezerva respectării specificațiilor și a condițiilor prevăzute în anexă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 23 aprilie 2014.

            Pentru Comisie

            Președintele

         José Manuel BARROSO

      (1)  JO L 167, 27.6.2012, p. 1.

      (2)  Regulamentul (CE) nr. 1451/2007 al Comisiei din 4 decembrie 2007 privind a doua etapă a programului de lucru de 10 ani prevăzut la articolul 16 alineatul (2) din Directiva 98/8/CE a Parlamentului European și a Consiliului privind introducerea pe piață a produselor biocide (JO L 325, 11.12.2007, p. 3).

      (3)  Directiva 98/8/CE a Parlamentului European și a Consiliului din 16 februarie 1998 privind comercializarea produselor biodestructive (JO L 123, 24.4.1998, p. 1).

      ANEXĂ

                  Denumire comună

                  Denumire IUPAC
                  Numere de identificare

                  Gradul minim de puritate a substanței active  (1)

                  Data aprobării

                  Data de expirare a aprobării

                  Tip de produs

                  Condiții specifice  (2)

                  Etil butil acetil amino propionat

                  Denumire IUPAC:
                  Ester etilic al acidului aminopropionic 3-(N-acetil-N-butil)
                  Nr. CE: 257-835-0
                  Nr. CAS: 52304-36-6

                  990 g/kg

                  1 noiembrie 2015

                  31 octombrie 2025

                  19

                  La evaluarea produsului, se va acorda o atenție deosebită expunerii, riscurilor și eficacității aferente utilizărilor care fac obiectul unei cereri de autorizare, dar care nu sunt abordate în evaluarea la nivelul Uniunii a riscurilor prezentate de substanța activă.
                  Autorizațiile trebuie să îndeplinească următoarea condiție:

                              Expunerea primară a oamenilor la produs trebuie minimizată prin analizarea și aplicarea unor măsuri adecvate de diminuare a riscurilor, inclusiv, dacă este cazul, a unor instrucțiuni privind cantitatea în care produsul poate fi aplicat pe pielea oamenilor și frecvența cu care se pot efectua aceste aplicări.

         (1)  Puritatea indicată în această coloană este gradul minim de puritate a substanței active utilizate pentru evaluarea efectuată în conformitate cu articolul 8 din Regulamentul (UE) nr. 528/2012. Substanța activă din produsul introdus pe piață poate avea un grad de puritate egal sau diferit, dacă s-a dovedit că aceasta este echivalentă din punct de vedere tehnic cu substanța activă evaluată.

         (2)  În vederea punerii în aplicare a principiilor comune din anexa VI la Regulamentul (UE) nr. 528/2012, conținutul și concluziile rapoartelor de evaluare sunt disponibile pe site-ul internet al Comisiei: http://ec.europa.eu/comm/environment/biocides/index.htm


title: Regulamentul de punere în aplicare (UE) 2015/543 al Comisiei din 1 aprilie 2015 de aprobare a substanței active COS-OGA, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei  Text cu relevanță pentru SEE

text:
               2.4.2015

               RO

               Jurnalul Oficial al Uniunii Europene

               L 90/1

         REGULAMENTUL DE PUNERE ÎN APLICARE (UE) 2015/543 AL COMISIEI
   din 1 aprilie 2015
   de aprobare a substanței active COS-OGA, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 22 alineatul (1) coroborat cu articolul 13 alineatul (2),
   întrucât:

               (1)

               În conformitate cu articolul 7 alineatul (1) din Regulamentul (CE) nr. 1107/2009, la 28 iunie 2012, Belgia a primit, din partea societății FytoFend SA, o cerere de aprobare a substanței active COS-OGA. În conformitate cu articolul 9 alineatul (3) din respectivul regulament, Belgia, în calitate de stat membru raportor, a informat Comisia, la 5 decembrie 2012, cu privire la admisibilitatea cererii.

               (2)

               La 19 decembrie 2013, statul membru raportor a transmis un proiect de raport de evaluare Comisiei, cu o copie către Autoritatea Europeană pentru Siguranța Alimentară (denumită în continuare „autoritatea”), care a evaluat dacă este de așteptat ca substanța activă în cauză să îndeplinească criteriile de aprobare prevăzute la articolul 4 din Regulamentul (CE) nr. 1107/2009.

               (3)

               Autoritatea s-a conformat articolului 12 alineatul (1) din Regulamentul (CE) nr. 1107/2009. În conformitate cu articolul 12 alineatul (3) din Regulamentul (CE) nr. 1107/2009, s-a solicitat ca aplicantul să furnizeze informații suplimentare statelor membre, Comisiei și autorității. Evaluarea datelor suplimentare, realizată de către statul membru raportor, a fost prezentată autorității în septembrie 2014, sub forma unui proiect de raport de evaluare actualizat.

               (4)

               La 1 octombrie 2014, autoritatea a comunicat solicitantului, statelor membre și Comisiei concluzia sa cu privire la probabilitatea ca substanța activă COS-OGA să îndeplinească criteriile de aprobare prevăzute la articolul 4 din Regulamentul (CE) nr. 1107/2009 (2). Autoritatea și-a făcut publice concluziile.

               (5)

               Solicitantului i s-a acordat posibilitatea de a trimite observații cu privire la raportul de examinare.

               (6)

               La 11 decembrie 2014, Comisia a prezentat Comitetului permanent pentru plante, animale, produse alimentare și hrană pentru animale raportul de examinare pentru COS-OGA și un proiect de regulament care prevede aprobarea substanței COS-OGA.

               (7)

               În cazul uneia sau al mai multor utilizări reprezentative ale cel puțin unui produs de protecție a plantelor conținând substanța activă, în special în ceea ce privește utilizările examinate și detaliate în raportul de examinare, s-a stabilit că criteriile de aprobare prevăzute la articolul 4 din Regulamentul (CE) nr. 1107/2009 sunt îndeplinite. Prin urmare, se consideră a fi îndeplinite criteriile de aprobare respective. Prin urmare, este adecvat să se aprobe substanța COS-OGA.

               (8)

               În plus, Comisia consideră că COS-OGA este o substanță activă cu risc redus, în conformitate cu articolul 22 din Regulamentul (CE) nr. 1107/2009. COS-OGA nu este o substanță care prezintă motive de îngrijorare și îndeplinește condițiile stabilite la punctul 5 din anexa II la Regulamentul (CE) nr. 1107/2009. COS-OGA constă din compuși prezenți în mod natural în plante și în anumite microorganisme și care sunt omniprezenți în mediu. Expunerea suplimentară a oamenilor, animalelor și a mediului, prin utilizările aprobate în conformitate cu Regulamentul (CE) nr. 1107/2009, ar trebui să fie neglijabilă în comparație cu expunerea preconizată în cadrul situațiilor naturale reale.

               (9)

               Prin urmare, este adecvat să se aprobe substanța COS-OGA ca substanță cu risc redus. În conformitate cu articolul 13 alineatul (4) din Regulamentul (CE) nr. 1107/2009, anexa la Regulamentul de punere în aplicare (UE) nr. 540/2011 al Comisiei (3) ar trebui modificată în consecință.

               (10)

               Măsurile prevăzute de prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

         ADOPTĂ PREZENTUL REGULAMENT:
   Articolul 1
   Aprobarea substanței active
   Substanța activă COS-OGA, astfel cum este specificată în anexa I, este aprobată sub rezerva îndeplinirii condițiilor prevăzute în anexa menționată anterior.
   Articolul 2
   Modificări ale Regulamentului de punere în aplicare (UE) nr. 540/2011
   Anexa la Regulamentul de punere în aplicare (UE) nr. 540/2011 se modifică în conformitate cu anexa II la prezentul regulament.
   Articolul 3
   Intrarea în vigoare și data aplicării
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 1 aprilie 2015.

            Pentru Comisie

            Președintele

         Jean-Claude JUNCKER

      (1)  JO L 309, 24.11.2009, p. 1.

      (2)  EFSA Journal 2014; 12(10):3868.

      (3)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active autorizate (JO L 153, 11.6.2011, p. 1).

      ANEXA I

                  Denumire comună, numere de identificare

                  Denumire IUPAC

                  Puritate (1)

                  Data aprobării

                  Expirarea aprobării

                  Dispoziții specifice

                  COS-OGA
                  Nr. CAS: nealocat
                  Nr. CIPAC: 979

                  Copolimer liniar de acizi α-1,4-D-galactopiranosiluronic și galactopiranosiluronic metilesterificat (9-20 reziduuri) cu copolimer liniar de 2-amino-2-deoxi-D-glucopiranoză și 2-acetamido-2-deoxi-D-glucopiranoză legat β-1,4 (5-10 reziduuri).

                  ≥ 915 g/kg

                              —

                              Raportul OGA-COS cuprins între 1 și 1,6

                              —

                              Gradul de polimerizare al COS cuprins între 5 și 10

                              —

                              Gradul de polimerizare al OGA cuprins între 9 și 20

                              —

                              Gradul de metilare al OGA < 10 %

                              —

                              Gradul de acetilare al COS < 50 %

                  22 aprilie 2015

                  22 aprilie 2030

                  În vederea aplicării principiilor uniforme prevăzute la articolul 29 alineatul (6) din Regulamentul (CE) nr. 1107/2009, se va ține seama de concluziile raportului de examinare privind COS-OGA, și în special de apendicele I și II.

         (1)  Detalii suplimentare privind identitatea și specificațiile substanței active se găsesc în raportul de examinare.

      ANEXA II
      În partea D din anexa la Regulamentul de punere în aplicare (UE) nr. 540/2011, se adaugă următoarea rubrică:

                     Număr

                     Denumire comună, numere de identificare

                     Denumire IUPAC

                     Puritate (1)

                     Data aprobării

                     Expirarea aprobării

                     Dispoziții specifice

                     „2

                     COS-OGA
                     Nr. CAS: nealocat
                     Nr. CIPAC: 979

                     Copolimer liniar de acizi α-1,4-D-galactopiranosiluronic și galactopiranosiluronic metilesterificat (9-20 reziduuri) cu copolimer liniar de 2-amino-2-deoxi-D-glucopiranoză și 2-acetamido-2-deoxi-D-glucopiranoză legat β-1,4 (5-10 reziduuri)

                     ≥ 915 g/kg

                                 —

                                 Raportul OGA-COS cuprins între 1 și 1,6

                                 —

                                 Gradul de polimerizare al COS cuprins între 5 și 10

                                 —

                                 Gradul de polimerizare al OGA cuprins între 9 și 20

                                 —

                                 Gradul de metilare al OGA < 10 %

                                 —

                                 Gradul de acetilare al COS < 50 %

                     22 aprilie 2015

                     22 aprilie 2030

                     În vederea aplicării principiilor uniforme prevăzute la articolul 29 alineatul (6) din Regulamentul (CE) nr. 1107/2009, se va ține seama de concluziile raportului de examinare privind COS-OGA, și în special de apendicele I și II.”

         (1)  Detalii suplimentare privind identitatea și specificațiile substanței active se găsesc în raportul de examinare.


title: Regulamentul de punere în aplicare (UE) nr. 898/2014 al Comisiei din 18 august 2014 de abrogare a taxei antidumping definitive asupra importurilor de cărbune activ sub formă de pudră având originea în Republica Populară Chineză ca urmare a unei reexaminări efectuate în perspectiva expirării măsurilor antidumping în temeiul articolului 11 alineatul (2) din Regulamentul (CE) nr. 1225/2009 al Consiliului

text:
               19.8.2014

               RO

               Jurnalul Oficial al Uniunii Europene

               L 244/55

         REGULAMENTUL DE PUNERE ÎN APLICARE (UE) NR. 898/2014 AL COMISIEI
   din 18 august 2014
   de abrogare a taxei antidumping definitive asupra importurilor de cărbune activ sub formă de pudră având originea în Republica Populară Chineză ca urmare a unei reexaminări efectuate în perspectiva expirării măsurilor antidumping în temeiul articolului 11 alineatul (2) din Regulamentul (CE) nr. 1225/2009 al Consiliului
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (1) („regulamentul de bază”), în special articolul 9 și articolul 11 alineatul (2),
   întrucât:
   A.   PROCEDURA

   1.   Măsuri în vigoare

               (1)

               În urma unei anchete antidumping („ancheta inițială”), Consiliul a impus o taxă antidumping definitivă asupra importurilor de cărbune activ sub formă de pudră („CAP”), încadrat în prezent la codul NC ex 3802 10 00, având originea în Republica Populară Chineză („RPC”) („măsuri antidumping definitive”) prin Regulamentul (CE) nr. 1006/96 (2).Măsurile erau reprezentate de o taxă fixă de 323 EUR per tonă (greutate netă).

               (2)

               Ca urmare a două reexaminări efectuate în perspectiva expirării măsurilor antidumping, Consiliul a menținut măsurile în vigoare prin Regulamentul (CE) nr. 1011/2002 (3) („prima reexaminare efectuată în perspectiva expirării măsurilor antidumping”) și prin Regulamentul (CE) nr. 649/2008 (4) („a doua reexaminare efectuată în perspectiva expirării măsurilor antidumping”).

         2.   Cererea de reexaminare în perspectiva expirării măsurilor antidumping

               (3)

               În urma publicării unui aviz de expirare iminentă (5) a măsurilor antidumping definitive în vigoare, Comisia a primit, la data de 9 aprilie 2013, o cerere de deschidere a unei reexaminări în perspectiva expirării măsurilor antidumping respective, în temeiul articolului 11 alineatul (2) din regulamentul de bază. Cererea a fost transmisă de societățile Cabot Norit Nederland BV și Cabot Norit (UK) Ltd. („solicitanții”) în numele unor producători care reprezintă o proporție semnificativă din producția totală de CAP din Uniune, în acest caz mai mult de 25 %.

               (4)

               Cererea s-a bazat pe faptul că expirarea măsurilor ar risca să aibă drept rezultat continuarea dumpingului și reapariția prejudiciului pentru industria din Uniune.

         3.   Deschiderea unei reexaminări efectuate în perspectiva expirării măsurilor antidumping

               (5)

               După ce s-a stabilit, în urma consultării comitetului consultativ, că existau suficiente motive pentru deschiderea unei reexaminări în perspectiva expirării măsurilor antidumping, Comisia a anunțat, la data de 6 iulie 2013, printr-un aviz publicat în Jurnalul Oficial al Uniunii Europene
                   (6) („aviz de deschidere”), deschiderea unei reexaminări în perspectiva expirării măsurilor antidumping, în temeiul articolului 11 alineatul (2) din regulamentul de bază.

         B.   RETRAGEREA CERERII DE REEXAMINARE ÎN PERSPECTIVA EXPIRĂRII MĂSURILOR ANTIDUMPING ȘI ÎNCHEIEREA PROCEDURII

               (6)

               Printr-o scrisoare adresată Comisiei, datată 7 mai 2014, solicitanții și-au retras în mod oficial cererea de reexaminare în perspectiva expirării măsurilor antidumping.

               (7)

               În conformitate cu articolul 9 alineatul (1) din regulamentul de bază, o procedură poate fi încheiată în cazul în care o cerere de reexaminare este retrasă, cu excepția cazului în care încheierea procedurii contravine intereselor Uniunii.

               (8)

               Ancheta nu a relevat niciun motiv care să indice că o asemenea încheiere ar fi împotriva intereselor Uniunii. Prin urmare, Comisia a considerat că prezenta procedură ar trebui încheiată, iar taxa antidumping în vigoare abrogată.

               (9)

               Părțile interesate au fost informate în consecință și li s-a acordat posibilitatea de a transmite observații. Nu a fost primită nicio observație.

               (10)

               Prin urmare, Comisia concluzionează că procedura antidumping privind importurile în Uniune de CAP având originea în RPC ar trebui încheiată, iar taxa antidumping abrogată.

               (11)

               Abrogarea măsurilor prevăzute în prezentul regulament este în conformitate cu avizul comitetului înființat în baza articolului 15 alineatul (1) din regulamentul de bază,

         ADOPTĂ PREZENTUL REGULAMENT:
   Articolul 1
   Taxa antidumping asupra importurilor de cărbune activ sub formă de pudră, încadrat în prezent la codul NC ex 3802 10 00 (cod TARIC 3802100020), având originea în Republica Populară Chineză, se abrogă, iar procedura relevantă se încheie.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 august 2014.

            Pentru Comisie

            Președintele

         José Manuel BARROSO

      (1)  JO L 343, 22.12.2009, p. 51.

      (2)  JO L 134, 5.6.1996, p. 20.

      (3)  JO L 155, 14.6.2002, p. 1, astfel cum a fost modificat prin Regulamentul (CE) nr. 931/2003 (JO L 133, 29.5.2003, p. 36).

      (4)  JO L 181, 10.7.2008, p. 1.

      (5)  JO C 349, 15.11.2012, p. 19.

      (6)  JO C 195, 6.7.2013, p. 4.


title: Regulamentul de punere în aplicare (UE) nr. 722/2011 al Comisiei din 22 iulie 2011 de modificare a prețurilor reprezentative și a valorilor taxelor suplimentare de import pentru anumite produse din sectorul zahărului, stabilite prin Regulamentul (UE) nr. 867/2010 pentru anul de comercializare 2010/11

text:
               23.7.2011

               RO

               Jurnalul Oficial al Uniunii Europene

               L 193/24

         REGULAMENTUL DE PUNERE ÎN APLICARE (UE) NR. 722/2011 AL COMISIEI
   din 22 iulie 2011
   de modificare a prețurilor reprezentative și a valorilor taxelor suplimentare de import pentru anumite produse din sectorul zahărului, stabilite prin Regulamentul (UE) nr. 867/2010 pentru anul de comercializare 2010/11
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul (CE) nr. 951/2006 al Comisiei din 30 iunie 2006 de stabilire a normelor de aplicare a Regulamentului (CE) nr. 318/2006 al Consiliului în ceea ce privește schimburile cu țările terțe în sectorul zahărului (2), în special articolul 36 alineatul (2) al doilea paragraf a doua teză,
   întrucât:

               (1)

               Valorile prețurilor reprezentative și ale taxelor suplimentare aplicabile la importul de zahăr alb, de zahăr brut și de anumite siropuri pentru anul de comercializare 2010/11 s-au stabilit prin Regulamentul (UE) nr. 867/2010 al Comisiei (3). Aceste prețuri și taxe au fost modificate ultima dată prin Regulamentul de punere în aplicare (UE) nr. 690/2011 al Comisiei (4).

               (2)

               Având în vedere datele de care dispune în prezent Comisia, se impune modificarea valorilor respective, în conformitate cu normele și procedurile prevăzute de Regulamentul (CE) nr. 951/2006,

         ADOPTĂ PREZENTUL REGULAMENT:
   Articolul 1
   Prețurile reprezentative și taxele suplimentare aplicabile la importul produselor menționate la articolul 36 din Regulamentul (CE) nr. 951/2006, stabilite de Regulamentul (UE) nr. 867/2010 pentru anul de comercializare 2010/11, se modifică și figurează în anexa la prezentul regulament.
   Articolul 2
   Prezentul regulament intră în vigoare la 23 iulie 2011.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 22 iulie 2011.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 178, 1.7.2006, p. 24.

      (3)  JO L 259, 1.10.2010, p. 3.

      (4)  JO L 188, 19.7.2011, p. 10.

      ANEXĂ

         Valori modificate ale prețurilor reprezentative și ale taxelor suplimentare de import pentru zahărul alb, zahărul brut și produsele înscrise la codul NC 1702 90 95 aplicabile începând cu 23 iulie 2011

                  (EUR)

                  Codul NC

                  Valoarea prețului reprezentativ la 100 kg net din produsul în cauză

                  Valoarea taxei suplimentare la 100 kg net din produsul în cauză

                  1701 11 10 (1)

                  49,61

                  0,00

                  1701 11 90 (1)

                  49,61

                  0,02

                  1701 12 10 (1)

                  49,61

                  0,00

                  1701 12 90 (1)

                  49,61

                  0,00

                  1701 91 00 (2)

                  55,01

                  0,97

                  1701 99 10 (2)

                  55,01

                  0,00

                  1701 99 90 (2)

                  55,01

                  0,00

                  1702 90 95 (3)

                  0,55

                  0,19

         (1)  Stabilire pentru calitatea standard, astfel cum este definită la punctul III din anexa IV la Regulamentul (CE) nr. 1234/2007.

         (2)  Stabilire pentru calitatea standard, astfel cum este definită la punctul II din anexa IV la Regulamentul (CE) nr. 1234/2007.

         (3)  Stabilire la 1 % de conținut de zaharoză.


title: Regulamentul de punere în aplicare (UE) nr. 1237/2013 al Comisiei din 2 decembrie 2013 de stabilire a valorilor forfetare de import pentru fixarea prețului de intrare pentru anumite fructe și legume

text:
               3.12.2013

               RO

               Jurnalul Oficial al Uniunii Europene

               L 322/29

         REGULAMENTUL DE PUNERE ÎN APLICARE (UE) NR. 1237/2013 AL COMISIEI
   din 2 decembrie 2013
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 2 decembrie 2013.

            Pentru Comisie, pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  AL

                  49,2

                  MA

                  50,7

                  TR

                  86,5

                  ZZ

                  62,1

                  0707 00 05

                  AL

                  47,7

                  EG

                  200,0

                  MA

                  158,2

                  TR

                  92,5

                  ZZ

                  124,6

                  0709 91 00

                  EG

                  200,0

                  ZZ

                  200,0

                  0709 93 10

                  MA

                  134,5

                  TR

                  158,8

                  ZZ

                  146,7

                  0805 20 10

                  AU

                  135,8

                  MA

                  62,5

                  PE

                  131,0

                  TR

                  100,8

                  ZA

                  150,1

                  ZZ

                  116,0

                  0805 20 30, 0805 20 50, 0805 20 70, 0805 20 90

                  IL

                  59,5

                  PE

                  74,3

                  SZ

                  43,6

                  TR

                  68,9

                  UY

                  92,4

                  ZZ

                  67,7

                  0805 50 10

                  TR

                  82,8

                  ZZ

                  82,8

                  0808 10 80

                  AU

                  125,0

                  BA

                  45,7

                  MK

                  41,5

                  US

                  152,0

                  ZA

                  93,4

                  ZZ

                  91,5

                  0808 30 90

                  TR

                  112,1

                  ZZ

                  112,1

         (1)  Nomenclatura țărilor stabilită prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” desemnează „alte origini”.


title: Regulamentul de punere în aplicare (UE) 2016/2221 al Comisiei din 5 decembrie 2016 privind clasificarea anumitor mărfuri în Nomenclatura combinată

text:
                  10.12.2016

                  RO

                  Jurnalul Oficial al Uniunii Europene

                  L 336/14

            REGULAMENTUL DE PUNERE ÎN APLICARE (UE) 2016/2221 AL COMISIEI
      din 5 decembrie 2016
      privind clasificarea anumitor mărfuri în Nomenclatura combinată
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
      întrucât:

                  (1)

                  Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.

                  (2)

                  Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.

                  (3)

                  În temeiul respectivelor reguli generale, ar trebui ca mărfurile descrise în coloana (1) a tabelului din anexă să fie clasificate la codul NC indicat în coloana (2), pe baza motivelor prezentate în coloana (3) a tabelului respectiv.

                  (4)

                  Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.

                  (5)

                  Măsurile prevăzute de prezentul regulament sunt conforme cu avizul Comitetului Codului vamal,

            ADOPTĂ PREZENTUL REGULAMENT:
      Articolul 1
      Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a tabelului menționat.
      Articolul 2
      Informațiile tarifare obligatorii care nu sunt conforme cu prezentul regulament pot fi invocate în continuare, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.
      Articolul 3
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 5 decembrie 2016.

               Pentru Comisie

            Stephen QUEST

               Director general

               Direcția Generală Impozitare și Uniune Vamală

         (1)  JO L 269, 10.10.2013, p. 1.

         (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (JO L 256, 7.9.1987, p. 1).

         ANEXĂ

                     Descrierea mărfurilor

                     Clasificare
                     (Cod NC)

                     Motive

                     (1)

                     (2)

                     (3)

                     Un articol format din trei tuburi flexibile conectate cu un element de racord în formă de Y. Fiecare dintre tuburi are la capăt un conector Luer. Articolul are o lungime totală de aproximativ 16 cm, iar diametrul tuburilor este de aproximativ 4 mm. Articolul este alcătuit din diferite materiale plastice, cum ar fi policlorura de vinil și polimerul acrilic.
                     Conectorul Luer este folosit pentru a conecta articolul la alte tuburi și/sau dispozitive (de exemplu seringi), într-un mod care împiedică scurgerile.
                     Articolul este utilizat în domenii diverse, precum mediul medical, lucrările de laborator, cercetarea și alte medii în care este necesară o conexiune care împiedică scurgerile.
                     A se vedea imaginea (*1).

                     3917 33 00

                     Clasificarea se stabilește pe baza regulilor generale 1 și 6 de interpretare a Nomenclaturii combinate, pe baza notei 8 de la capitolul 39, precum și pe baza textului codurilor NC 3917  și 3917 33 00 .
                     La prezentarea în vamă, articolul nu este identificabil ca parte a unui instrument medical în sensul notei 2 de la capitolul 90. În consecință, clasificarea la poziția 9018  este exclusă.
                     Având în vedere caracteristicile și proprietățile sale obiective, articolul îndeplinește criteriile poziției 3917  și condițiile notei 8 de la capitolul 39.
                     În consecință, el trebuie clasificat la codul NC 3917 33 00  drept „Alte tuburi, neranforsate cu alte materiale, nici asociate în alt mod cu alte materiale, cu accesorii”.

            (*1)  Imaginea are caracter pur informativ.


title: Regulamentul de punere în aplicare (UE) nr. 757/2014 al Comisiei din 10 iulie 2014 privind clasificarea anumitor mărfuri în Nomenclatura combinată

text:
               15.7.2014

               RO

               Jurnalul Oficial al Uniunii Europene

               L 207/1

         REGULAMENTUL DE PUNERE ÎN APLICARE (UE) NR. 757/2014 AL COMISIEI
   din 10 iulie 2014
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:

               (1)

               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.

               (2)

               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.

               (3)

               În temeiul acestor reguli generale, mărfurile descrise în coloana (1) a tabelului din anexă trebuie clasificate la codul NC indicat în coloana (2), pe baza motivelor care figurează în coloana (3) a tabelului menționat anterior.

               (4)

               Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 12 alineatul (6) din Regulamentul (CEE) nr. 2913/92 al Consiliului (2), a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.

               (5)

               Măsurile prevăzute în prezentul regulament sunt conforme cu avizul Comitetului Codului vamal,

         ADOPTĂ PREZENTUL REGULAMENT:
   Articolul 1
   Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a tabelului menționat.
   Articolul 2
   Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 12 alineatul (6) din Regulamentul (CEE) nr. 2913/92, timp de trei luni de la data intrării în vigoare a prezentului regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 10 iulie 2014.

            Pentru Comisie,

            pentru președinte

         Algirdas ŠEMETA

            Membru al Comisiei

      (1)  JO L 256, 7.9.1987, p. 1.

      (2)  Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (JO L 302, 19.10.1992, p. 1).

      ANEXĂ

                  Descrierea mărfurilor

                  Clasificare
                  (Cod NC)

                  Motive

                  (1)

                  (2)

                  (3)

                  Cutie din oțel cu dimensiuni de aproximativ 22,5 × 16,5 × 5,5 cm, cu pereți având grosimea de peste 0,5 mm și o capacitate mai mică de 50 l. Cutia are un capac care este prins de ea cu ajutorul unor balamale și un sistem de închidere aflat pe partea opusă balamalelor. Cutia are un mâner pe partea cu sistemul de închidere.
                  Pe capacul și pe fundul cutiei figurează imagini în relief reprezentând biscuiți și animale din desene animate.
                  Pe interior, cutia nu are niciun fel de căptușeală.
                  A se vedea fotografiile A și B (1).

                  7326 90 98

                  Clasificarea se stabilește pe baza regulilor generale 1 și 6 de interpretare a Nomenclaturii combinate și pe baza textului codurilor NC 7326, 7326 90 și 7326 90 98.
                  Având în vedere caracteristicile sale obiective, inclusiv interiorul simplu și dimensiunea redusă, produsul nu se consideră a fi o valiză, o mapă port-documente sau o servietă de la poziția 4202. Produsul nu este modelat special sau căptușit pe interior pentru a conține anumite unelte, cu sau fără accesorii [a se vedea, de asemenea, notele explicative la Sistemul armonizat (NESA) aferente poziției 4202, al treilea paragraf]. Prin urmare, se exclude clasificarea la poziția 4202.
                  Având în vedere caracteristicile sale obiective, și anume absența oricăror elemente care să permită identificarea acestuia ca un ambalaj de vânzare adecvat pentru anumite bunuri de consum, clasificarea produsului drept cutie la poziția 7310 este de asemenea exclusă (a se vedea, de asemenea, NESA aferente poziției 7310, al doilea paragraf).
                  Prin urmare, articolul trebuie clasificat la codul NC 7326 90 98 ca alte articole din fier sau oțel.

                  A

                  B

         (1)  Imaginile au un caracter strict informativ.


title: Regulamentul de punere în aplicare (UE) nr. 525/2011 al Comisiei din 27 mai 2011 de stabilire a valorilor forfetare de import pentru fixarea prețului de intrare pentru anumite fructe și legume

text:
               28.5.2011

               RO

               Jurnalul Oficial al Uniunii Europene

               L 142/57

         REGULAMENTUL DE PUNERE ÎN APLICARE (UE) NR. 525/2011 AL COMISIEI
   din 27 mai 2011
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole (Regulamentul unic OCP) (1),
   având în vedere Regulamentul (CE) nr. 1580/2007 al Comisiei din 21 decembrie 2007 de stabilire a normelor de aplicare a Regulamentelor (CE) nr. 2200/96, (CE) nr. 2201/96 și (CE) nr. 1182/2007 ale Consiliului în sectorul fructelor și legumelor (2), în special articolul 138 alineatul (1),
   întrucât:
   Regulamentul (CE) nr. 1580/2007 prevede, ca urmare a rezultatelor negocierilor comerciale multilaterale din Runda Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XV la regulamentul respectiv,
   ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 138 din Regulamentul (CE) nr. 1580/2007 se stabilesc în anexa la prezentul regulament.
   Articolul 2
   Prezentul regulament intră în vigoare la 28 mai 2011.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 27 mai 2011.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 350, 31.12.2007, p. 1.

      ANEXĂ
      Valorile forfetare de import pentru determinarea prețului de intrare pentru anumite fructe și legume

                  (EUR/100 kg)

                  Cod NC

                  Codul țărilor terțe (1)

                  Valoare forfetară de import

                  0702 00 00

                  MA

                  133,3

                  TR

                  113,0

                  ZZ

                  123,2

                  0707 00 05

                  AL

                  31,8

                  MK

                  31,8

                  TR

                  109,4

                  ZZ

                  57,7

                  0709 90 70

                  AR

                  34,9

                  MA

                  86,8

                  TR

                  124,4

                  ZZ

                  82,0

                  0709 90 80

                  EC

                  23,2

                  ZZ

                  23,2

                  0805 10 20

                  EG

                  54,2

                  IL

                  54,0

                  MA

                  50,0

                  TR

                  74,4

                  ZZ

                  58,2

                  0805 50 10

                  AR

                  72,2

                  TR

                  68,9

                  ZA

                  107,3

                  ZZ

                  82,8

                  0808 10 80

                  AR

                  83,1

                  BR

                  81,2

                  CA

                  129,0

                  CL

                  82,7

                  CN

                  123,4

                  CR

                  69,1

                  NZ

                  107,9

                  US

                  102,6

                  UY

                  55,5

                  ZA

                  86,6

                  ZZ

                  92,1

                  0809 20 95

                  US

                  384,8

                  ZZ

                  384,8

         (1)  Nomenclatorul țărilor, astfel cum este stabilit prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” reprezintă „alte origini”.


title: Regulamentul de punere în aplicare (UE) 2017/755 al Comisiei din 28 aprilie 2017 de reînnoire a aprobării substanței active mezosulfuron în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, precum și de modificare a anexei la Regulamentul de punere în aplicare (UE) nr. 540/2011 al Comisiei (Text cu relevanță pentru SEE. )

text:
               29.4.2017

               RO

               Jurnalul Oficial al Uniunii Europene

               L 113/35

         REGULAMENTUL DE PUNERE ÎN APLICARE (UE) 2017/755 AL COMISIEI
   din 28 aprilie 2017
   de reînnoire a aprobării substanței active mezosulfuron în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, precum și de modificare a anexei la Regulamentul de punere în aplicare (UE) nr. 540/2011 al Comisiei
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 20 alineatul (1),
   întrucât:

               (1)

               Directiva 2003/119/CE a Comisiei (2) a inclus substanța activă mezosulfuron ca substanță activă în anexa I la Directiva 91/414/CEE a Consiliului (3).

               (2)

               Substanțele active incluse în anexa I la Directiva 91/414/CEE se consideră a fi fost aprobate în temeiul Regulamentului (CE) nr. 1107/2009 și sunt enumerate în partea A a anexei la Regulamentul de punere în aplicare (UE) nr. 540/2011 al Comisiei (4).

               (3)

               Aprobarea substanței active mezosulfuron, în condițiile stabilite în partea A din anexa la Regulamentul de punere în aplicare (UE) nr. 540/2011, expiră la 31 ianuarie 2018.

               (4)

               O cerere de reînnoire a aprobării substanței mezosulfuron a fost transmisă în conformitate cu articolul 1 din Regulamentul de punere în aplicare (UE) nr. 844/2012 al Comisiei (5) în termenul prevăzut la articolul respectiv.

               (5)

               Solicitantul a transmis dosarele suplimentare necesare în conformitate cu articolul 6 din Regulamentul de punere în aplicare (UE) nr. 844/2012. Statul membru raportor a constatat că cererea era completă.

               (6)

               Statul membru raportor, în colaborare cu statul membru coraportor, a întocmit un raport de evaluare a reînnoirii, pe care l-a transmis, la data de 5 octombrie 2015, Autorității Europene pentru Siguranța Alimentară (denumită în continuare „autoritatea”) și Comisiei.

               (7)

               Autoritatea a transmis solicitantului și statelor membre raportul de evaluare a reînnoirii în vederea formulării de observații, iar observațiile primite le-a transmis Comisiei. De asemenea, autoritatea a pus la dispoziția publicului dosarul suplimentar rezumativ.

               (8)

               La 22 septembrie 2016, autoritatea a comunicat Comisiei concluzia sa (6) cu privire la posibilitatea ca substanța mezosulfuron (considerată a fi o variantă a substanței mezosulfuron-metil) să îndeplinească criteriile de aprobare prevăzute la articolul 4 din Regulamentul (CE) nr. 1107/2009. La 6 decembrie 2016, Comisia a prezentat proiectul de raport de reînnoire pentru substanța mezosulfuron-metil Comitetului permanent pentru plante, animale, produse alimentare și hrană pentru animale.

               (9)

               În cazul uneia sau al mai multor utilizări reprezentative ale cel puțin unui produs de protecție a plantelor care conține substanța activă s-a constatat îndeplinirea criteriilor de aprobare prevăzute la articolul 4 din Regulamentul (CE) nr. 1107/2009.

               (10)

               Prin urmare, este adecvat să se reînnoiască aprobarea substanței mezosulfuron.

               (11)

               Evaluarea riscurilor în contextul reînnoirii aprobării substanței mezosulfuron se bazează pe un număr limitat de utilizări reprezentative, care, totuși, nu limitează utilizările pentru care pot fi autorizate produsele de protecție a plantelor care conțin mezosulfuron. Prin urmare, este adecvat să nu se mențină restricția pentru utilizare doar ca erbicid.

               (12)

               Cu toate acestea, în conformitate cu articolul 14 alineatul (1) din Regulamentul (CE) nr. 1107/2009 coroborat cu articolul 6 din același regulament și având în vedere cunoștințele științifice și tehnice actuale, este necesară includerea anumitor condiții și restricții. În particular, este adecvat să se solicite informații de confirmare suplimentare.

               (13)

               În conformitate cu articolul 20 alineatul (3) din Regulamentul (CE) nr. 1107/2009, coroborat cu articolul 13 alineatul (4) din același regulament, anexa la Regulamentul de punere în aplicare (UE) nr. 540/2011 ar trebui modificată în consecință.

               (14)

               Regulamentul de punere în aplicare (UE) 2016/2016 al Comisiei (7) a prelungit data expirării substanței mezosulfuron până la 31 ianuarie 2018 pentru a permite ca procesul de reînnoire să fie finalizat înainte de expirarea aprobării substanței respective. Având în vedere faptul că o decizie cu privire la reînnoire a fost luată înainte de data prelungită a expirării, prezentul regulament se aplică de la 1 iulie 2017.

               (15)

               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

         ADOPTĂ PREZENTUL REGULAMENT:
   Articolul 1
   Reînnoirea aprobării substanței active
   Aprobarea substanței active mezosulfuron, cu specificațiile din anexa I, se reînnoiește sub rezerva îndeplinirii condițiilor prevăzute în anexa respectivă.
   Articolul 2
   Modificări ale Regulamentului de punere în aplicare (UE) nr. 540/2011
   Anexa la Regulamentul de punere în aplicare (UE) nr. 540/2011 se modifică în conformitate cu anexa II la prezentul regulament.
   Articolul 3
   Intrarea în vigoare și data aplicării
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică începând cu 1 iulie 2017.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 28 aprilie 2017.

            Pentru Comisie

            Președintele

         Jean-Claude JUNCKER

      (1)  JO L 309, 24.11.2009, p. 1.

      (2)  Directiva 2003/119/CE a Comisiei din 5 decembrie 2003 de modificare a Directivei 91/414/CEE a Consiliului în vederea includerii substanțelor active mezosulfuron, propoxicarbazon și zoxamidă (JO L 325, 12.12.2003, p. 41).

      (3)  Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (JO L 230, 19.8.1991, p. 1).

      (4)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active aprobate (JO L 153, 11.6.2011, p. 1).

      (5)  Regulamentul de punere în aplicare (UE) nr. 844/2012 al Comisiei din 18 septembrie 2012 de stabilire a dispozițiilor necesare pentru punerea în aplicare a procedurii de reînnoire pentru substanțele active, prevăzută în Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare (JO L 252, 19.9.2012, p. 26).

      (6)  EFSA (Autoritatea Europeană pentru Siguranța Alimentară), 2016. Conclusion on the peer review of the pesticide risk assessment of the active substance mesosulfuron (variant evaluates mesosulfuron-methyl) [Concluzie privind revizuirea inter pares a riscului utilizării ca pesticid a substanței active mezosulfuron (varianta evaluată: mezosulfuron-metil)]. EFSA Journal 2016;14(10):4584, 26 pp. doi:10.2903/j.efsa.2016.4584. Document disponibil online la adresa: www.efsa.europa.eu

      (7)  Regulamentul de punere în aplicare (UE) 2016/2016 al Comisiei din 17 noiembrie 2016 de modificare a Regulamentului (UE) nr. 540/2011 în ceea ce privește prelungirea perioadelor de aprobare a substanțelor active acetamiprid, acid benzoic, flazasulfuron, mecoprop-P, mepanipirim, mezosulfuron, propineb, propoxicarbazon, propizamid, propiconazol, Pseudomonas chlororaphis tulpina: MA 342, piraclostrobin, quinoxifen, tiacloprid, tiram, ziram și zoxamid (JO L 312, 18.11.2016, p. 21).

      ANEXA I

                  Denumire comună,
                  Numere de identificare

                  Denumire IUPAC

                  Puritate (1)

                  Data aprobării

                  Expirarea aprobării

                  Dispoziții specifice

                  Mezosulfuron (precursor)
                  Mezosulfuron-metil (variantă)
                  Nr. CAS: 208465-21-8
                  (mezosulfuron-metil)
                  Nr. CIPAC: 663
                  (mezosulfuron)
                  Nr. CIPAC: 663.201
                  (mezosulfuron-metil)

                  Mezosulfuron-metil:
                  Metil-2-[4,6-dimetoxipirimidin-2-il carbamoil)sulfamoil]-α-(metansulfonamido)-p-toluat
                  Mezosulfuron:
                  Acid 2-[(4,6-dimetoxipirimidin-2-il carbamoil)sulfamoil]-α-(metan-sulfonamido)-p-toluic

                  ≥ 930 g/kg
                  (exprimat ca mezolsulfuron-metil)

                  1 iulie 2017

                  30 iunie 2032

                  În vederea punerii în aplicare a principiilor uniforme, astfel cum sunt prevăzute la articolul 29 alineatul (6) din Regulamentul (CE) nr. 1107/2009, se ține seama de concluziile raportului de evaluare a reînnoirii privind substanța mezosulfuron, în special de apendicele I și II la acesta.
                  În cadrul acestei evaluări generale, statele membre acordă o atenție deosebită:

                              —

                              protecției organismelor acvatice și a plantelor terestre nevizate;

                              —

                              protecției apelor subterane;

                        Condițiile de utilizare includ măsuri de atenuare a riscurilor, după caz.
                  Solicitantul transmite Comisiei, statelor membre și autorității informații de confirmare în ceea ce privește efectul proceselor de tratare a apelor asupra naturii reziduurilor prezente în apa potabilă în termen de doi ani de la adoptarea unui ghid privind evaluarea efectului proceselor de tratare a apelor asupra naturii reziduurilor prezente în apele de suprafață și în apele subterane, informații puse la dispoziția publicului de către Comisie.

         (1)  Detalii suplimentare privind identitatea și specificațiile substanței active se găsesc în raportul de examinare.

      ANEXA II
      Anexa la Regulamentul de punere în aplicare (UE) nr. 540/2011 se modifică după cum urmează:

                  1.

                  în partea A, se elimină rubrica 75 referitoare la mezosulfuron;

                  2.

                  în partea B, se adaugă următoarea rubrică:

                              „111

                              Mezosulfuron (precursor)
                              Mezosulfuron-metil (variantă)
                              Nr. CAS: 208465-21-8
                              (mezosulfuron-metil)
                              Nr. CIPAC: 663
                              (mezosulfuron)
                              Nr. CIPAC: 663.201
                              (mezosulfuron-metil)

                              Mezosulfuron-metil:
                              metil-2-[4,6-dimetoxipirimidin-2-ilcarbamoil)sulfamoil]-α-(metansulfonamido)-p-toluat
                              Mezosulfuron:
                              Acid 2-[(4,6-dimetoxipirimidin-2-ilcarbamoil)sulfamoil]-α-(metan-sulfonamido)-p-toluic

                              ≥ 930 g/kg
                              (exprimat ca mezolsulfuron-metil)

                              1 iulie 2017

                              30 iunie 2032

                              În vederea punerii în aplicare a principiilor uniforme, astfel cum sunt prevăzute la articolul 29 alineatul (6) din Regulamentul (CE) nr. 1107/2009, se ține seama de concluziile raportului de evaluare a reînnoirii privind substanța mezosulfuron, în special de apendicele I și II la acesta.
                              În cadrul acestei evaluări generale, statele membre acordă o atenție deosebită:

                                          —

                                          protecției organismelor acvatice și a plantelor terestre nevizate;

                                          —

                                          protecției apelor subterane;

                                    Condițiile de utilizare includ măsuri de atenuare a riscurilor, după caz.
                              Solicitantul transmite Comisiei, statelor membre și autorității informații de confirmare în ceea ce privește efectul proceselor de tratare a apelor asupra naturii reziduurilor prezente în apa potabilă în termen de doi ani de la adoptarea unui ghid privind evaluarea efectului proceselor de tratare a apelor asupra naturii reziduurilor prezente în apele de suprafață și în apele subterane, informații puse la dispoziția publicului de către Comisie.”